ദാരിദ്ര്യമില്ലെങ്കില് ആരും ഭിക്ഷ യാചിക്കില്ല രാജ്യത്ത് ഭിക്ഷാടനം നിരോധിക്കാനാവില്ലെന്ന് സുപ്രിം കോടതി ന്യൂഡല്ഹി : രാജ്യത്ത് ഭിക്ഷാടനം നിരോധിക്കാന് ഉത്തരവിടില്ലെന്ന് സുപ്രിം കോടതി. പൊതുസ്ഥലങ്ങളിലെയും ട്രാഫിക് സിഗ്നലുകളിലെയും ഭിക്ഷാടനം കോവിഡ് വ്യാപനത്തിന് കാരണമാകുന്നെന്നും അത് നിരോധിക്കണമെന്നുമുളള പൊതുതാല്പര്യ ഹര്ജി പരിഗണിച്ചുകൊണ്ടായിരുന്നു പരമോന്നത കോടതിയുടെ നിരീക്ഷണം. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഭിക്ഷാടനം സംബന്ധിച്ച വരേണ്യവര്ഗത്തിന്റെ കാഴ്ചപ്പാട് സ്വീകരിക്കാന് കഴിയില്ല. മറ്റുവഴികള് ഇല്ലാത്തവരാണ് ഭിക്ഷ യാചിക്കാന് പോകുന്നത്. ദാരിദ്ര്യമാണ് ഭിക്ഷാടനത്തിന്്റെ കാരണം. ദാരിദ്ര്യം ഇല്ലായിരുന്നുവെങ്കില് ആരും ഭിക്ഷ യാചിക്കാന് പോകില്ലായിരുന്നു എന്നും ജസ്റ്റിസുമാരായ ഡിവൈ ചന്ദ്രചൂഡ്, എംആര് ഷാ എന്നിവര് അടങ്ങിയ ബെഞ്ച് ചൂണ്ടിക്കാട്ടി. ഭിക്ഷക്കാരുടെ പുനരധിവാസമാണ് ആവശ്യമെന്ന് കോടതി ചൂണ്ടിക്കാട്ടി. ഭിക്ഷയെടുക്കുന്ന കുട്ടികള്ക്ക് വിദ്യാഭ്യാസവും, തൊഴിലും ഉറപ്പാക്കി പുനരധിവാസം ഉണ്ടാകണമെന്നും കോടതി നിര്ദേശിച്ചു. യാചകര്ക്കും മറ്റ് തെരുവ് വാസികള്ക്കും കൊവിഡ് വാക്സിന് നല്കുന്നത് സംബന്ധിച്ചും ഇവരെ പുനരധിവാസം ചെയ്യുന്നത് സംബന്ധിച്ചുമുള്ള വിശദാംശങ്ങള് നല്കാന് കേന്ദ്ര സര്ക്കാരിനോടും ഡല്ഹി സര്ക്കാരിനോടും സുപ്രിം കോടതി നിര്ദ്ദേശിച്ചു. ഹര്ജി രണ്ട് ആഴ്ചയ്ക്ക് ശേഷം പരിഗണിക്കാനായി കോടതി മാറ്റി. അതേസമയം, രാജ്യത്ത് പ്രതിദിന കൊവിഡ് കേസുകളില് നേരിയ കുറവ് രേഖപ്പെടുത്തി. കഴിഞ്ഞ 24 മണിക്കൂറിനിടെ 29,689 പേര്ക്ക് കൊവിഡ് സ്ഥിരീകരിച്ചു. 415 പേര് മരിച്ചതായി കേന്ദ്ര ആരോഗ്യമന്ത്രാലയം റിപ്പോര്ട്ട് ചെയ്തു. നിലവില് ചികിത്സയിലുള്ളവരുടെ എണ്ണം നാല് ലക്ഷത്തില് താഴെ തുടരുകയാണ്. രാജ്യത്ത് കൊവിഡ് മൂലമുള്ള ആകെ മരണ സംഖ്യ 4,21,382 ആയി. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read ബക്രീദ് ഇളവ് സുപ്രിംകോടതി നിര്ദേശം പിണറായി സര്ക്കാരിനേറ്റ പ്രഹരം: കെ സുരേന്ദ്രന് ബക്രീദ് ഇളവുകള്ക്കെതിരായ ഹര്ജി: കേരളം ഇന്നുതന്നെ മറുപടി നല്കണമെന്ന് സുപ്രിംകോടതി ജാമ്യ ഉത്തരവുകള് കൈമാറാന് ഇപ്പോഴും പ്രാവുകളെ കാത്തിരിക്കേണ്ടി വരുന്നു സുപ്രീം കോടതിയുടെ വിമര്ശനം നാല് മാസത്തിനിടെ ഉണ്ടായ ഏറ്റവും കുറവ് പ്രതിദിന നിരക്കാണ് ഇന്ന് റിപ്പോര്ട്ട് ചെയ്തത്. രാജ്യത്തെ ആകെ ടെസ്റ്റ് പോസിറ്റിവിറ്റി നിരക്ക് 1.73 ശതമാനമാണ് എന്നതാണ് ആശ്വാസകരം. 3,98,100 നിലവില് ചികിത്സയിലുണ്ട്. 3,06,21,469 പേര് കൊവിഡില് നിന്ന് ഇതുവരെ രോഗമുക്തി നേടിയിട്ടുണ്ട്. 44,19,12,395 പേര്ക്ക് ആകെ വാക്സിന് നല്കിയതായി ആരോഗ്യമന്ത്രാലയം അറിയിച്ചു.